
Ο πρώτος κύκλος μοιρασμάτων του εντύπου που κρατάς στα χέρια 
σου ολοκληρώθηκε και οι συνέπειες αυτής της δουλειάς -τουλά¬ 
χιστον αυτές που υπέπεσαν στην αντίληψή μας- ήταν κάτι παραπάνω 
από ενθαρρυντικές. Υπήρξαν αυτοί και αυτές που πήραν το εντυπάκι 
με ευχαρίστηση και μας είπαν μια καλή κουβέντα, αυτοί και αυτές που 
θέλησαν να μας γνωρίσουν από κοντά για να συζητήσουμε και να τους 
δώσουμε αυτοκόλλητα. 

Η άλλη κατηγορία μαθητών, τα ρατσιστάκια που στράβωσαν τη 
μούρη και σιχτίρισαν την παρουσία μας, δεν εκδηλώθηκαν ιδιαί¬ 
τερα και πολύ καλά έκαναν. Γιατί θα μας τρώνε στη μάπα για καιρό, 
παρ' όλο που τις μάπες προς το παρόν τις γλύτωσαν... 

Ο στόχος λοιπόν αυτών των μοιρασμάτων ως ένα βαθμό επιτεύχ¬ 
θηκε. Η μικρή μας συνεισφορά στην πόλωση που επικρατεί στις 
σχολικές αίθουσες είχε ορατά προς εμάς αποτελέσματα και ελπίζουμε 
να είχε και αόρατα. Αυτά που δε βλέπουμε γιατί μας κρατά απ' έξω το 
κάγκελο του σχολείου. Αυτά τα λίγα και τα ξαναλέμε από Σεπτέμβρη... 


Οι γειτονιές μας αντιφασιστικές, 
οι πλατείες πολυεθνικές 
και οι φασίστες στις εντατικές! 


ΙΝΤΗΟΟϋΟΤΙΟΝ 

Υα λόγια βρώμισαν τον τόπο. Αλλά μόνο αυτό κατά- 
Φερον, γιατί υπήρξε όμεσπ απάντηση από μία μ,Γρή 
ορεια που μάζεψε τπ βρωμιά τους. Αλλωστε δεν μπσ- 

ίίνα, σε βΓ™ Τ ' Π ° ραπάνω απ ' ™τό καθώς δεν 
ση να παρεμβουν κοινωνικό στο Χαλάνδρι 
Λεν είναι πουθενά: ούτε στους τοίχους, ούτε 

χόμ'ενή δο' ^ ^ μ "° ρθύν να έχουν ™νε- 

κάΖΤ δρασπ κα, δεν θα τους αψπσουμε το χώρο να το 


Μ 


Οτι τα δημοτικά συμβούλια είνα 
θεσμοί που κανέναν ενδοιασμό 
δεν έχουν να στηρίζουν τις προ¬ 
σπάθειες οργάνωσης των ρατσι- - ■ 

ατών, το ξέραμε. Αλλά οι Γ 

εμπειρικές αποδείξεις της θεω- 
ρίας είναι πάντα καλοδεχούμε¬ 
νες. Ετσι λοιπόν το Δ.Σ. 

Χαλανδρίου φρόντισε να μας το 
υπενθυμίσει: Δεν υπάρχει καμιά πα¬ 
ράταξη, δεξιά ή αριστερή, που να μην 
είναι διατεθειμένη να καλοπιάσει τους ρα¬ 
τσιστές και μέλη της επιτροπής κατοίκων οι οποίοι 
διαμαρτυρήθηκαν επίσημα σε μία συνάντηση του, 
για την πορτοκάλι αφισα που κυκλοφορήσαμε το 
Γενάρη και τους έβαζε στο στόχαστρο. Όλοι συμ¬ 
φώνησαν πως εμείς δεν είμαστε καθόλου καλοί 
τύποι και συγκεκριμένα (όπως πληροφορηθήκαμε 
απ την εφημερίδα Αμαρυσία) ότι είμαστε "εκτός 
ελέγχου . Δεν στενοχωρηθήκαμε, με κάτι ρατσιστές 
σαν κι αυτούς δεν θελήσαμε πότε μας να τα πάμε 
καλά. 

ΡΛ τεΐΐΤΕΖ! 

ΜΠΑΤΣΟΙ ΣΤΑ ΣΧΟΛΕΙΑ. 



Μέσα στο προηγούμενο διάστημα και ύστερα 
από εντολή των τοπικών Α.Τ. πραγματοποιήθη¬ 
καν αστυνομικές επισκέψεις σε σχολεία διάφο¬ 
ρων περιοχών. Σκόπευαν άραγε στη διαφήμιση 
των αστυνομικών σχολών στα πλαίσια του σχο¬ 
λικού επαγγελματικού προσανατολισμού; 
Αχρείαστο, καθώς το ρουφιανιλίκι διαχρονικά 
απολαμβάνει μια κάποια αποδοχή, πόσο μάλλον 
τώρα που έχουμε κρίση, δουλειές δεν παίζουν 
κλπ. Όχι, οι μπάτσοι στα σχολεία δεν πήγαν για 
να προσφέρουν γνώση σαν άλλοι καθηγητές, 
αντίθετα θέλησαν να αποκτήσουν. Γνώσεις πάνω 
στις απείθαρχες μαθητικές συμπεριφορές, αυ¬ 
τούς που εθιμοτυπικά κάνουν καταλήψεις κάθε 
χρόνο, πάνω στις πολιτικές επιρροές αυτών και 
των γονέων τους, επιπλέον για τους μετανάστες 
δεύτερης γενιάς που κάθονται στα ίδια θρανία 
με τους ντόπιους συμμαθητές τους. Σε διάφο¬ 
ρες περιπτώσεις μάλιστα είχαμε και διώξεις μα¬ 
θητών ως υποκινητές των καταλήψεων. 


προϊσταμένων καθώς μια γρήγορη ματιά στις 
ταχύρρυθμες διαδικασίες που συντελούνται 
γύρω μας, μας επιβεβαιώνουν και με το παρα¬ 
πάνω πόσο επίκαιρες είναι τέτοιες εντολές. Από 
το ξέσπασμα της κρίσης το μενού καθημερινά 
εμπλουτίζεται και περιλαμβάνει ήδη: στρατιωτι- 
κοποίηση του δημόσιου χώρου από νέα σώ¬ 
ματα μπάτσων, αναβάθμιση των πολιτικών 
λειτουργιών της αστυνομίας ώστε οι δικαιοδο¬ 
σίες της πάνω στις ζωές μας συνεχώς να αυξά¬ 
νονται, οι ανάγκες του μαφιοζοαστυνομικού 
συμπλέγματος γίνονται όλο και περισσότερο 
κεντρική πολιτική στρατηγική. Παράλληλα, οι 
θεσμοί που 30 χρόνια όλοι αγαπήσαμε μετα¬ 
σχηματίζονται ανεπανόρθωτα. Διαχείριση εργα¬ 
σίας και ανεργίας, υγεία και ασφάλιση και 
φυσικά η εκπαίδευση αναδεικνύουν τις αστυνο¬ 
μικές τους πλευρές αποβάλλοντας από πάνω 
τους σιγά σιγά το φορτίο του κράτους πρό¬ 
νοιας. Μετατρέπονται σε μηχανισμούς καταγρα¬ 
φής όπου ο διαχωρισμός «νόμιμων» και 
«παράνομων» εργατών, «προνομιούχων» και 
«μη προνομιούχων» πολιτών, άρα ζωών «άξιων» 
ή «ανάξιων» να βιωθούν, βαθαίνει και υποβιβάζει 
όλο και περισσότερους από εμάς στις δεύτερες 
κατηγορίες. 


Το σχολείο δείχνει να απασχολεί την αστυ- 


Δεν είναι να εκπλήσσεται κανείς με αυτό το 
καινούριο καπρίτσιο των 
αστυνοι. 





ΜΠΡΑΒΟΙ ΣΤΗ ΔΟΥΛΕΙΑ 


νομία στα πλαίσια των κοινωνικών μετασχημα¬ 
τισμών που περιγράφονται πιο πάνω. Κατ’ 
αρχάς και πολύ βασικά, γιατί στο εσωτερικό 
του συνυπάρχει και χτίζει σχέσεις, αποκτά 
κοινά βιώματα και κοινωνικοποιείται η ντόπια 
νεολαία με αυτή των μεταναστών δεύτερης γε¬ 
νιάς. Αυτό το ρίζωμα της πολυεθνικής νεο¬ 
λαίας σε μια κοινωνία που έχει ήδη 
διαχειριστεί τους πατεράδες της με όρους θε¬ 
σμικού και κοινωνικού ρατσισμού και ετοιμά¬ 
ζεται να διαχειριστεί την ίδια με όρους 
στρατοπέδου συγκέντρωσης είναι ένα ζήτημα 
ευαίσθητο που το κράτος οφείλει να χειριστεί 
με προσοχή. Γιατί αυτή η πολυεθνική νεολαία 
παρέα με τους συνομήλικους Έλληνες φίλους 
της, δεν είναι καθόλου διατεθειμένη να θαφτεί 
στο χαντάκι που σκάβουν για την πάρτη της. 
Πέρα όμως από τη διαχείριση των μεταναστών 
μαθητών τι γίνεται με τους απείθαρχους ντό¬ 
πιους; Το κάγκελο του σχολείου επιφυλάσσει 
και γι’ αυτούς διακριτική επιτήρηση που όσο 
περνάει ο καιρός θα γίνεται λιγότερο διακρι¬ 
τική. Καθώς το κράτος κλονίζει τις παλιές 
ισορροπίες και η εποχή θα αναδεικνύει συνε¬ 
χώς αντιθέσεις το υπαρξιακό δίλημμα θα τίθε¬ 
ται αμείλικτα ήδη από τις εφηβικές ηλικίες: ή 
ρουφιάνος στην μεριά του νέου ελληνικού φα¬ 


σισμού ή αδιαπραγμάτευτα εναντίον του. Η 
δεύτερη επιλογή θα βρει απέναντι της τους 
μπάτσους, οι επισκέψεις των οποίων στα σχο¬ 
λεία είναι τα πρώτα στιγμιότυπα ενός έργου 
που δεν έχει προβληθεί ακόμα σε όλο το 
εύρος της δολοφονικότητάς του. 

Κατά τ’ άλλα το σχολείο εκτός από τους μα¬ 
θητές έχει και τους καθηγητές του, των οποίων 
η προνομιακή θέση δε θα μείνει ανεπηρέαστη. 
Έχουν εξ’ ορισμού δικαιοδοσίες διαχωρισμού 
και πειθάρχησης της μαθητικής κοινότητας 
που ξεκινάει από τη βαθμολόγηση, που για 
τους καλούς μαθητές επιφυλάσσει την υποτι¬ 
θέμενη ανεμελιά της φοιτητικής ζωής ενώ για 
τους κακούς εργασιακό ζόφο, και τελειώνει 
στις απουσίες και τις αποβολές. Το συνειδη¬ 
σιακό ζήτημα για τους προφέσορες εδώ δια¬ 
γράφεται ξεκάθαρα: είναι διατεθειμένοι να 
τραβήξουν τις κόντρες που τους αντιστοιχούν 
με τους ρουφιάνους και ρατσιστές συναδέλ¬ 
φους τους που πρόθυμα θα βοηθήσουν τους 
μπάτσους στο πολύτιμο έργο τους; Να ένα 
ερώτημα που γυρεύει απάντηση από όσους 
αντιφασίστες εκπαιδευτικούς έχουν απομείνει 
στα σχολικά ντουβάρια... 


Ο ΦΑΣΙΣΜΟΣ ΔΕΝ ΕΙΝΑΙ 


ΕΙΚΟΝΑ ΑΠ’ ΤΑ ΠΑΛΙΑ! 






του νέου ελληνικού φασισμού 


Πάνε αρκετά χρόνια από τότε που στην Αμάρυνθο μια μετανάστρια μαθήτρια βιά¬ 
στηκε ομαδικά από έλληνες συμμαθητές της, οι οποίοι φρόντισαν να βιντεοσκοπή- 
σουν την πράξη ώστε να την μοιράσουν στους φίλους τους. Οι Αμαρυνθιώτες 
σύσσωμοι υπερασπίστηκαν τα ντόπια παλικάρια με νύχια και με δόντια (σε σημείο 
να πετροβολήσουν διαδήλωση ενάντια στον ρατσισμό και την πατριαρχία που έγινε 
στην περιοχή) και η υπόθεση ξεχάστηκε, τόσο γρήγορα όσο αναδύθηκε στην δημο¬ 
σιότητα. Αν την ανασύρουμε απ' την λήθη, δεν το κάνουμε γιατί μας εκπλήσσει το 
πόσο βίαιος μπορεί να γίνει ο ρατσισμός κι ο σεξισμός, ειδικά όταν δρουν συγχρο¬ 
νισμένα. Το αντίθετο μάλιστα, πέρασαν σχεδόν δέκα χρόνια από τότε, οι βιαστές 
αθωώθηκαν κι από την Μανωλάδα ως τον Αγιο Παντελεήμονα οι εξελίξεις το επιβε¬ 
βαίωσαν δίχως αμφιβολία: η Αμάρυνθος είναι ο κανόνας στην ελληνική επικράτεια. 


Ωστόσο το 2006, το ακροατήριο παρακολουθούσε τα νέα τάχα μ' ανοιχτό 
το στόμα, κι έμοιαζε να πέφτει απ' τα σύννεφα. Αναφωνώντας “μα πώς είναι δυνατόν” 
υποκρίθηκε ν' αποστρέφεται τον βιασμό, που “όμοιος του δεν είχε ξαναγίνει”. Κι 
όμως όποιος έχει μάτια και αυτιά ανοιχτά δεν θα δυσκολευτεί να βρει δεκάδες περι¬ 
πτώσεις ρατσιστικής και σεξιστικής βίας που πολύ νωρίτερα από το 2006 διαδέχονταν 
η μία την άλλη και όλες ανεξαιρέτως θάφτηκαν κάτω από τόνους σιωπής. Το συμπέ¬ 
ρασμα γίνεται αυτονόητο: Η Αμάρυνθος ήταν φοβερή ευκαρία για τους κάθε λογής 
έλληνες ρατσιστές να ξεκαρφωθούν. Να κάνουν πως δεν είχαν ιδέα και να συνεχίσουν 
ανενόχλητοι να προασπίζουν τα δολοφονικά τους συμφέροντα, σε βάρος των μετα¬ 
ναστών και των μεταναστριών: στα χωράφια, στα γραφεία, στις οικοδομές, στα 
μπουρδέλα κι σ' όλες τις μικρές και μεγάλες Αμαρύνθους ανα την Ελλάδα. 







Σου 'χει τύχει 
να ξυπνάς, μετά 
από μάχη με το 
ξυπνητήρι, για να 
πας στην δουλειά, 
στο σχολειό, στη 
σχολή, στο τέλος-πάν- 
των-κάπου-που-δεν-θες 
και να νιώθεις ότι ετοιμάζεσαι 
να πας στον πόλεμο/ Εμένα μου 
συμβαίνει συχνά πάντως. Ειδικά όταν φέρνω 
στο μυαλό μου αυτές τις τόσο καθημερινές 
στιγμές που αναγκάζομαι να “μαι στην τσίτα 
περιμένοντας τον πρώτο μαλακά που θα 
χρειαστεί να αντιμετωπίσω. Όταν ακούω το 
«τα εισιτήρια σας παρακαλώ» και βγάζω γρή¬ 
γορα τα ακουστικά, κλείνω το ιηρ3 και σκέ¬ 
φτομαι αν προλαβαίνω να κατεβώ στην 
επομένη στάση η αν το ’χω να τσαμπουκα- 
λευτώ με τους ελεγκτές. Από την άλλη και 
ελεγκτής να μην μπει ποτέ δεν ξέρεις ποτέ 
θα ακούσεις το “οι πακιστανοί/μαύροι/ξένοι 
κάνουν αυτό/εκείνο/τ’ άλλο". Τότε είναι που 
σου σκάνε τα χειρότερα νευρά και αρχίζεις 
να φωνάζεις και να σε ακούει όλο το λεωφο¬ 
ρείο. Και όσο σου απαντάει ο αγανακτισμέ- 
νος ρατσιστής τόσο πιο πολύ τα παίρνεις και 
όσο πιο πολύ τα παίρνεις τόσο περισσότερο 
οι γύρω κοιτάνε την δουλειά τους. Και σαν να 
μην έφταναν αυτά όταν επιτέλους φτάνεις 
στην δουλειά μαθαίνεις πως ο μισθός θ’ αρ¬ 
γήσει κι άλλο γιατί έχουμε-κρίση-το-αφεν- 
τικό-δεν-ξύπνησε-καλά-σήμερα και τέτοια. 
Ωραία! Αρα μόλις γυρίσω σπίτι θα ’χω να τα 


αργώ το νοίκι και 
εγώ θα του λέω πως 
θα του το δώσω όταν 
μου εξηγήσει πως γίνεται 
πάντα στο τέλος του μισθού 
να περισσεύει τόσος μήνας. Το 
βράδυ θα βρεθώ με τους/τις άλλους/ες λο¬ 
γικά στη πλατεία, φράγκα για μαγαζί δεν παί¬ 
ζουν. Ποιος χέστηκε. Εδώ είναι πιο ζεστά, 
εδώ αράζουν οι ξένες και οι άφραγκες, εδώ 
παίζει κόσμος με τα ίδια ζόρια. Και αν πετύ- 
χουμε κάνα ρατσιστή/φασίστα/σεξιστή τότε 
όλες/οι προθυμοποιούμαστε να τσαμπουκα- 
λευτούμε γιατί εδώ μπορούμε τους όρους να 
τους βάζουμε εμείς. Εν τέλει σ’ αυτή την 
πόλη εξελίσσεται καθημερινά ένας πόλεμος 
χαμηλής έντασης. Ακόμα και αν άπλα γυρίζεις 
στα στενά της ποτέ δεν ξέρεις πότε θα σε 
σταματήσουν οι μπάτσοι για να ελέγξουν αν 
έχεις άδεια παραμονής, αν είσαι ελεύθερος 
να γυρνάς η αν πρέπει να σε κλείσουν σε 
στρατόπεδο συγκέντρωσης. Για να την παλέ¬ 
ψουμε λοιπόν σαυτον τον πόλεμο χρειάζεται 
να είμαστε εμείς, χρειάζεται η μία να προσέ¬ 
χει τα νώτα του άλλου, χρειάζεται να μά¬ 
θουμε να βλέπουμε και να γνωρίζουμε τους 
εχθρούς μας! 


βάλω και με 
τον ιδιοκτήτη. 
Αυτός θα γκρι- 
νιάζει πως πάντα 






στις γειτονιές 

